《云鹤轩为韩司训先翁题》
明代·徐溥

云兮不作太山雨，鹤兮不乘卫懿轩。山间林下自萧散，幽人为侣居田园。

薄暮云栖屋头树，鹤立空庭不飞去。云兮鹤兮两相忘，习静何曾离隐处。

一朝跨鹤凌白云，轩居閒静声无闻。仰瞻霄汉望不及，令人惆怅对夕曛。

作者简介：徐溥（1428-1499），字时用，号谦斋，袱溪（今宜兴宜城镇溪隐村）人。景泰五年（1454）进士，官至华盖殿大学士。弘治五年八月（1492）至十一年七月（1498）任当朝首辅，从容辅导，爱护人才。卒谥文靖。著有《谦斋文录》。